
REFERAT

privind desemnarea unor persoane care să reprezinte SC UBIT SRL din partea Consiliului Local al Municipiului Timişoara, în calitate de asociat, în vederea desfăşurării şi finalizării inspecţiei economico-financiare demarate de către Direcţia Generală Regională a Finanţelor Publice Timiş
Prin Hotărârea Consiliului Local al Municipiului Timişoara nr. 119/2003 s-a aprobat asocierea Municipiului Timişoara cu Universitatea Politehnica din Timişoara, Consiliul Judeţean Timiş şi IBD/GTZ – Programul Guvernului German de Promovare Economică şi Ocupare a Forţei de Muncă în România, în vederea realizării obiectivului „Incubator de afaceri şi centru de transfer tehnologic în domeniul software Timişoara”, Contractul de asociere în participaţiune, precum şi participarea la cofinanţarea cheltuielilor ocazionate de realizarea şi funcţionarea obiectivului mai sus menţionat. 

De asemenea, prin aceeaşi hotărâre, Consiliul Local al Municipiului Timişoara a aprobat ca acest obiectiv să fie administrat de o societate comercială cu răspundere limitată.

       
 Prin Hotărârea Consiliului Local nr. 213/14.10.2003,   privind obiectivul „Incubator de Afaceri şi Centru de Transfer Tehnologic în Domeniul Software Timişoara”, s-a aprobat înfiinţarea de către Consiliul Local al Municipiului Timişoara, Consiliul Judeţean Timiş şi Universitatea Politehnica Timişoara a unei societăţi comerciale cu răspundere limitată - sub denumirea de  "UBIT" S.R.L. -  având ca domeniu exclusiv de activitate, administrarea obiectivului mai sus menţionat.

Precizăm că din anul 2012 până în prezent, au fost întreprinse demersuri în vederea dizolvării pe cale amiabilă a Asocierii în participaţiune privind realizarea obiectivului „Incubator de afaceri şi centru de transfer tehnologic în domeniul software Timişoara”, cât şi a SC UBIT SRL, în baza art. 20 al Contractului de Asociere în participaţiune, respectiv a art. 62 din Actul constitutiv al SC UBIT SRL. Consiliul Local al Municipiului Timişoara a aprobat dizolvarea celor două entităţi prin HCLMT nr. 554/31.10.2013 privind dizolvarea Asocierii in Participatiune pentru realizarea si exploatarea obiectivului  “Incubator de afaceri si centru de de transfer tehnologic in domeniul software Timisoara” si dizolvarea si radierea din Registrul Comertului a SC UBIT SRL.

Deşi Municipiul Timisoara şi Universitatea Politehnica Timişoara au intreprins demersurile necesare pentru aducerea la indeplinire a Hotararii nr. 554/31.10.2013, finalizarea procedurii de dizolvare/lichidare pe cale amiabila a eşuat datorită, pe de o parte, refuzului directorului executiv al SC UBIT SRL de a-si indeplinii sarcinile de serviciu şi de a duce la indeplinire hotărârile Adunarii Generale a Asociatilor si pe de alta parte, din cauza lipsei vointei politice comune a tuturor celor trei asociati, respectiv a refuzului Consiliului Judetean Timis de a onora obligatiile de finantare asumate prin Contractul de Asociere in Participatiune si documentele ulterioare.

Drept urmare, Universitatea Politehnica Timisoara a depus cerere de deschidere a procedurii de insolventa a SC UBIT SRL si cerere de chemare in judecată a domnului Ticiu Radu.
Prin adresa nr. TMR AIF-2925/01.07.2015, înregistrată la Primăria Municipiului Timişoara cu nr. SC2015-017782/03.07.2015, A.N.A.F-Direcţia Generală Regională a Finanţelor Publice Timişoara, aduce la cunoştinţă Consiliului Local al Municipiului Timişoara, în calitate de asociat al SC UBIT SRL, că societatea face obiectul unei inspecţii economico-financiare, începând cu data de 28.04.2015, în baza OUG 94/2011 aprobată prin HG nr. 101/1012, a avizului de inspecţie economico-financiară nr. 1526/06.04.2012 şi a Ordinului de serviciu nr. TMR-AIF 1848/27.04.2015, şi, de asemenea îi solicită desemnarea unor persoane care să reprezinte SC UBIT SRL din partea Consiliului Local al Municipiului Timişoara, în calitate de asociat, în vederea desfăşurării şi finalizării inspecţiei economico-financiare demarate de către Direcţia Generală Regională a Finanţelor Publice Timiş, având următoarele obiective:

- verificarea fundamentării şi execuţiei bugetului de venituri şi cheltuieli;

- verificarea respectării disciplinei bugetare, economico-financiare şi contabile;

- verificarea respectării prevederilor legale cu privire la bunurile din domeniul public şi privat al statului şi al unităţilor administrativ-teritoriale;

- verificarea modului de constituire, declarare şi virare a dividendelor/vărsămintelor;

- verificarea modului de organizare şi exercitare a formelor obligatorii de control intern/managerial.

Se menţionează, de asemenea, că „Directorul executiv angajat de către Consiliul de administraţie al SC UBIT SRL, respectiv dl. Ticiu Radu Catalin, nu prezintă organelor de inspecţie economico-financiară evidenţa contabilă a societăţii în perioada supusă controlului, ignorând solicitările verbale şi scrise ale organelor de inspecţie.”


Având în vedere cele expuse mai sus, precum şi luând în considerare obiectivele inspecţiei economico-financiare, precum şi prevederile art. 4 din HCLMT nr. 554/21.10.2013, prin prezentul referat 

                                           PROPUNEM

              Consiliului Local al Municipiului Timişoara:
· Depunerea unei cereri de intervenţie a Consiliului Local al Municipiului Timişoara în procesul de deschidere a procedurii de insolventa a SC UBIT SRL, care se judecă între Universitatea Politehnica Timişoara, în calitate de creditor, şi SC UBIT SRL, în calitate de debitor,  precum şi a unei cereri de chemare în judecată împotriva d-lui Ticiu Radu Catalin, Director al SC UBIT SRL/ a unei cereri de intervenţie în cazul în care a fost deja formulată una de către vreunul dintre ceilalţi Asociaţi;
· Desemnarea doamnei Steliana Stanciu, Şef Serviciul Buget în cadrul Direcţiei Economice, şi a domnului Caius Şuli, Şef Serviciul Juridic, ca reprezentanţi ai SC UBIT SRL din partea Consiliului Local al Municipiului Timişoara, în calitate de asociat al operatorului economic, în vederea desfăşurării şi finalizării inspecţiei economico-financiare demarate de către Direcţia Generală Regională a Finanţelor Publice Timiş.
Pt. Secretar,

  Jur. Simona DRĂGOI
Director executiv Direcţia Dezvoltare

                  Director executiv Direcţia Economică

